**METALO LAUŽO PIRKIMO - PARDAVIMO SUTARTIS Nr.**

Jonava [data]

Uždaroji akcinė bendrovė „Jonavos šilumos tinklai“ pagal Lietuvos Respublikos įstatymus įsteigta ir veikianti įmonė, juridinio asmens kodas 156737189, kurios registruota buveinė yra Klaipėdos g. 8, 55169 Jonava, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama [pareigos vardas pavardė], veikiančio pagal veikiančio pagal [atstovavimo pagrindas] (toliau − Pardavėjas), ir

[pavadinimas], pagal Lietuvos Respublikos įstatymus įsteigta ir veikianti įmonė, juridinio asmens kodas [kodas], kurios registruota buveinė yra [adresas], duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama [pareigos vardas pavardė], veikiančio pagal [atstovavimo pagrindas] (toliau − Pirkėjas), (toliau kartu šioje Sutartyje - Šalys, o atskirai – Šalis, vadovaudamosi Pardavėjo [data] vykdyto viešo aukciono būdu (toliau – Aukcionas) dokumentais ir rezultatais, susitarė ir sudarė šią metalo laužo pirkimo – pardavimo sutartį, (toliau – Sutartis).

**I. SUTARTIES DALYKAS**

* 1. Pardavėjas įsipareigoja Sutartyje nustatyta tvarka parduoti Pirkėjui negabaritinį juodojo metalo laužą (toliau – Metalo laužas), o Pirkėjas įsipareigoja nupirkti Metalo laužą ir jį savo transportu ir įranga pasiimti iš Pardavėjo, **adresu Ukmergės g. 11 Jonava**, Sutartyje nustatyta tvarka ir sąlygomis.
  2. Preliminarus Metalo laužo kiekis yra 27 tonos. Šiame Sutarties punkte nurodytą Metalo laužo kiekį, priklausomai nuo poreikio, Pardavėjas pasilieka teisę keisti iki 30 proc., o faktiškai parduotas Metalo laužo kiekis nustatomas pagal Sutarties 3.2. punktą.
  3. Pirkėjas pareiškia ir patvirtina, kad Aukciono sąlygose nustatytu turto (Metalo laužo) apžiūros terminu apžiūrėjo parduodamą Metalo laužą, tikrino ir įvertino jo kokybę, užterštumą ir pretenzijų dėl to Pardavėjui neturi ir ateityje neturės ir nereikš.
  4. Metalo laužui jokia Pardavėjo garantija netaikoma.
  5. Visas Metalo laužo kiekis, nurodytas Sutarties 1.2. punkte, privalo būti išvežtas ne vėliau kaip per **20 (dvidešimt) kalendorinių dienų** nuo Sutarties pasirašymo dienos.

**II. KAINA ir ATSISKAITYMO TVARKA**

* 1. Metalo laužo 1 (vienos) tonos kaina nurodyta žemiau pateiktoje lentelėje:

|  |  |  |  |  |
| --- | --- | --- | --- | --- |
| Metalo laužo pavadinimas | Atliekos kodas | Vienos tonos kaina,  EUR (be PVM) | PVM, EUR | Vienos tonos kaina,  EUR (su PVM) |
| Negabaritinis juodojo Metalo laužas |  |  |  |  |

* 1. Šios Sutarties 2.1. punkte nurodytos Metalo laužo (1 t) pardavimo kainos (be PVM) nustatytos, vadovaujantis Pirkėjo pasiūlytomis kainomis už parduodamą Metalo laužą 202\_\_ m. \_\_\_\_\_\_\_\_\_ d. Viešajame metalo laužo aukcione Nr. **[numeris]** (toliau – **Aukcionas**).
  2. Preliminari Metalo laužo kaina yra [suma skaičiais] Eur ([suma žodžiais]) be PVM, PVM sudaro [suma skaičiais] Eur ([suma žodžiais]), preliminari Metalo laužo kaina su PVM [suma skaičiais] Eur ([suma žodžiais]). PVM apskaitomas teisės aktų nustatyta tvarka.
  3. Pirkėjas [data] mokėjimo nurodymu Nr. [...] sumokėjo [suma skaičiais] Eur ([suma žodžiais]) garantinį įnašą kaip numatyta Aukciono sąlygose, kuris įskaitomas kaip dalies Metalo laužo kainos sumokėjimas, išskyrus Aukciono sąlygose ir šioje Sutartyje numatytas išimtis.
  4. Pirkėjas pats savo sąskaita vykdo visas mokestines prievoles Lietuvos Respublikoje, kurios atsirado ar gali atsirasti vykdant šią Sutartį, ir prisiima visą riziką, susijusią su mokestinių prievolių, jei tokių būtų, vykdymu, atsižvelgiant į Lietuvos Respublikos įstatymų ir kitų teisės aktų nuostatas.
  5. Šalys susitaria ir sutinka, kad jei šios Sutarties galiojimo metu pasikeitus teisės aktams pasikeistų pridėtinės vertės mokesčio dydis, Metalo laužo kaina be PVM, nustatyta 2.1. punkte esančioje lentelėje, dėl to keičiama nebus, nebent priimti teisės aktai numatytų kitaip.
  6. Pirkėjas **per 2 (dvi) darbo dienas** po Sutarties pasirašymo, įsipareigoja sumokėti avansu visą Sutarties 2.3. punkte nurodytą preliminarią Metalo laužo kainą, neįskaitant sumokėto garantinio įnašo, pavedimu į Pardavėjo atsiskaitomąją sąskaitą, nurodytą Sutartyje.
  7. Pardavėjas visas PVM sąskaitas faktūras pateikia Pirkėjui el. paštu [nurodyti Pirkėjo el.paštą].
  8. Jei Pirkėjo už Metalo laužą sumokėta suma yra didesnė nei Pardavėjas pateikė jam Metalo laužo pagal perdavimo-priėmimo aktą (-us), permokėta suma Pirkėjui raštu pareikalavus, per 5 (penkias) darbo dienas nuo Pirkėjo rašto gavimo grąžinama į Sutartyje nurodytą Pirkėjo atsiskaitomąją sąskaitą. Per nustatytą terminą neatlikus šio mokėjimo, Pardavėjui nuo kitos dienos pradedami skaičiuoti 0,05 % dydžio delspinigiai nuo Pirkėjui negrąžinto sumos, įskaitant PVM, už kiekvieną uždelstą kalendorinę dieną.
  9. Jei Pirkėjo už parduodamo Metalo laužo kiekį sumokėta suma yra mažesnė negu Pardavėjas patiekė Metalo laužo pagal perdavimo-priėmimo aktą (-us), Pirkėjas trūkstamą sumą sumoka per 5 (penkias) darbo dienas nuo Pardavėjo pranešimo išsiuntimo dienos, į Pardavėjo Sutartyje nurodytą atsiskaitomąją sąskaitą. Per nustatytą terminą neatlikus šio mokėjimo, Pirkėjui nuo kitos dienos pradedami skaičiuoti 0,05 % dydžio delspinigiai nuo nesumokėtos sumos, įskaitant PVM, už kiekvieną uždelstą kalendorinę dieną.
  10. Pirkėjas, atlikęs mokėjimą, tą pačią dieną el. paštu info@jonavosst.lt Pardavėjui perduoda mokėjimo pavedimo kopiją.

**III. METALO LAUŽO PERDAVIMO - PRIĖMIMO TVARKA**

3.1. Pirkėjas įsipareigoja savarankiškai savo lėšomis, įranga ir rizika išsivežti Metalo laužą (įskaitant, bet neapsiribojant Metalo laužo transportavimo, krovos darbai ir pan.), Lietuvos Respublikos teisės aktų nustatyta tvarka, iš Sutarties 1.1. punkte nurodytos vietos, **ne vėliau kaip per 20 (dvidešimt) kalendorinių dienų nuo Sutarties pasirašymo dienos** Šalių suderintu grafiku ir laiku (Pardavėjo darbo dienomis ir darbo laiku skelbiamu Pardavėjo internetiniame puslapyje). Metalo laužas perduodamas Pirkėjui tik pastarajam įvykdžius Sutarties 2.7. punktą.

3.2. Tikslus (faktiškas) Laužo kiekis nustatomas Sutarties 1.1. punkte nurodytoje Metalo laužo saugojimo vietoje, esančiomis svarstyklėmis atliekant transporto priemonės svėrimą be Metalo laužo ir su pakrautu Metalo laužu. Šių matavimu skirtumu laikomas faktiškai nustatytu Metalo laužo svoriu.

3.3. Pirkėjas įsipareigoja iš anksto el. paštu [info@jonavosst.lt](mailto:info@jonavosst.lt) pateikti Pardavėjui atvyksiančio pasiimti Metalo laužo transporto valstybinius numerius ir vairuotojo ir/ar kitų darbuotojų vardus bei pavardes. Vairuotojas atvažiuodamas pasikrauti Metalo laužą, privalo pateikti Pardavėjui Pirkėjo išduotą įgaliojimą priimti Metalo laužą ir pasirašyti visus su tuo susijusius dokumentus Pirkėjo vardu.

3.4. Įvykdžius Laužo svėrimo procedūras, Šalių įgalioti asmenys pasirašo Metalo laužo perdavimo aktą (atliekų vežimo lydraštį teisės aktų nustatyta tvarka), kuriame nurodomas tikslus Metalo laužo svoris ir pridedami dokumentai. Tikslus galutinis pagal Sutartį perduoto Metalo laužo kiekis nustatomas apibendrinant visus Šalių pasirašytus Metalo laužo perdavimo aktus ir atliekų vežimo lydraščius teisės aktų nustatyta tvarka. Teisės aktų nustatyta tvarka ir terminais, krovinio važtaraščio duomenis i.MAS sistemos i.VAZ posistemyje pateiks Pardavėjas. Pirkėjas yra atsakingas už visų teisės aktuose nustatytų dokumentų suforminimą, reikalingų veiksmų atlikimą Metalo laužo pirkimui, vežimui ir pan.

3.5. Pirkėjas, kaip atliekų tvarkytojas, įsipareigoja teisės aktų nustatyta tvarka užregistruoti šią Sutartį GPAIS sistemoje ir GPAIS sistemoje teisės aktų nustatyta tvarka patvirtinti Šalių pasvertą ir atliekų vežimo lydraštyje nurodytą Metalo laužo kiekį.

3.6. Metalo laužas laikomas perduotu bei atsitiktinio žuvimo rizika pereina Pirkėjui, kai Šalys pasirašo Metalo laužo perdavimo aktą. Metalo laužo nuosavybė pereina Pirkėjui, kai Pirkėjas, naudodamasis GPAIS, teisės aktų nustatyta tvarka patvirtinta Šalių pasvertą ir atliekų vežimo lydraštyje nurodytą Metalo laužo kiekį.

3.7. Pardavėjas neatsako už Pirkėjo paliktą įrangą teritorijoje.

3.8. Pirkėjas vykdydamas Metalo laužo krovos darbus Pardavėjo teritorijoje, įsipareigoja būti nuolat susipažinus su Pardavėjo vidaus tvarkų aktualiomis redakcijomis (pagrindiniai Pardavėjo lokaliniai teisės aktai publikuojami adresu <https://www.jonavosst.lt/administracine-informacija/informacija-rangovams>, ir prieš atliekant darbus užpildyti numatytus dokumentus, o atliekant darbus, jų laikytis, taip pat laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, elektrosaugos, techninių ir kitų teisė aktų reikalavimų (tame tarpe skirtų dirbant šilumos, dujų ir kituose įrenginiuose) bei susijusių Pardavėjo nurodymų, nepažeisti trečiųjų asmenų interesų ir užtikrinti, kad šiame punkte nurodytų reikalavimų laikytųsi Pirkėjo bei jo Subrangovų darbuotojai. Pasirašydamas šią Sutartį Pirkėjas patvirtina, kad jis yra susipažinęs su šios Sutarties pasirašymo metu galiojančiomis Pardavėjo vidaus tvarkomis ir įsipareigoja jų (įskaitant vėlesnius jų pakeitimus, jei tokių būtų) laikytis ir tai yra įskaičiuota į Sutarties kainą. Pardavėjui pareikalavus, Pirkėjas įsipareigoja pasirašyti Pardavėjo parengtos formos Susitarimą darbuotojų saugos ir sveikatos, gaisrinės saugos, aplinkosaugos klausimais. Už šiame punkte nurodytų reikalavimų nesilaikymo kilusias pasekmes visais atvejais atsako Pirkėjas. Pardavėjas jokiu būdu nėra atsakingas už Pirkėjo įrangą, kurią Pirkėjas naudos Metalo laužo išvežimo (krovos) metu.

**IV. ŠALIŲ ATSAKOMYBĖ**

4.1. Šalys įsipareigoja laiku ir tinkamai vykdyti įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai. Šalys įsipareigoja atlyginti viena kitai padarytus nuostolius.

4.2. Jei Pirkėjas nesumoka visos preliminarios Metalo laužo kainos (Sutarties 2.3. punktas) per Sutartyje nustatytą terminą (Sutarties 2.7. punktas), tai laikoma, kad Metalo laužas neparduotas dėl Pirkėjo kaltės ir Pardavėjas turi teisę vienašališkai nutraukti Sutartį, įspėjęs Pirkėją raštu prieš 3 (tris) darbo dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu ir Pardavėjas pasilieka Pirkėjo sumokėtą garantinį įnašą. Tokia pačia tvarka ir su tokiomis pačiomis pasekmėmis Pardavėjas taip pat turi teisę vienašališkai nutraukti Sutartį, jei Pirkėjas šios Sutarties 2.10. punkte nustatyta tvarka nesumoka trūkstamos Metalo laužo kainos. Vienašališkai nutraukęs Sutartį, Pardavėjas turi teisę paskelbti, kad rengia naują aukcioną Metalo laužui parduoti. Šiuo atveju nesąžiningas Pirkėjas neturi teisės dalyvauti naujame aukcione ir apie tai jį informuoja Pardavėjas, siųsdamas pranešimą dėl vienašalio Sutarties nutraukimo.

4.3. Jei Pirkėjas vėluoja Sutarties 1.5. punkte nustatytu terminu išsivežti Metalo laužą, už kiekvieną pradelstą dieną jis Pardavėjui moka 300 (trijų šimtų) eurų baudą.

4.4. Bet kuriuo atveju Pardavėjui Sutartį nutraukus dėl to, kad Pirkėjas nevykdo savo iš Sutarties kylančių įsipareigojimų arba vykdo juos netinkamai, arba Pirkėjas pats be pateisinamos priežasties vienašališkai nutraukia Sutartį, Pardavėjas pasilieka Pirkėjo sumokėtą garantinį įnašą (toliau - Sutarties įvykdymo užtikrinimas). Sutarties įvykdymo užtikrinimas yra skirtas visų Pirkėjo sutartinių įsipareigojimų vykdymui bei jo padarytų nuostolių atlyginimui užtikrinti, įskaitant, bet neapsiribojant palūkanų, delspinigių, baudų ar kito pobūdžio kompensacijų mokėjimui užtikrinti.

4.5. Jei Metalo laužas dėl Pirkėjo kaltės neišvežamas Sutartyje nustatytu terminu arba Pirkėjas nevykdo bet kokio kito įsipareigojimo, kylančio iš Sutarties, ir dėl to Pardavėjui Valstybės institucijų bus pritaikytos finansinės sankcijos, Pirkėjas atlygina dėl to Pardavėjo patirtus nuostolius.

* 1. Neatsižvelgiant į Sutarties galiojimo terminą, Pirkėjas privalo atlyginti bet kokius Pardavėjo patirtus tiesioginius ir netiesioginius nuostolius ar žalą bei papildomas išlaidas, valstybės institucijų paskirtas baudas ar sankcijas Pardavėjui ar jo darbuotojams, kurios atsirado arba buvo paskirtos dėl Pirkėjo Sutartyje numatytų įsipareigojimų nevykdymo, netinkamo vykdymo arba galiojančių teisės aktų reikalavimų nesilaikymo. Sutartyje nurodyti nuostoliai, išlaidos, baudos turi būti Pirkėjo atlyginti ir sumokėti per 7 (septynias) kalendorines dienas nuo mokėjimo reikalavimo (sąskaitos) išsiuntimo dienos.
  2. Sutarties nutraukimas nepanaikina Pardavėjo teisės reikalauti atlyginti nuostolius, atsiradusius dėl Pirkėjo sutartinių įsipareigojimų neįvykdymo, bei netesybas. Delspinigių, sumokėjimas ir/ar patirtų nuostolių atlyginimas, jei Sutartis nėra nutraukta, neatleidžia Sutarties Šalių nuo pareigos vykdyti šia Sutartimi prisiimtus įsipareigojimus.
  3. Delspinigių, sumokėjimas ir/ar patirtų nuostolių atlyginimas, jei Sutartis nėra nutraukta, neatleidžia Sutarties Šalių nuo pareigos vykdyti šia Sutartimi prisiimtus įsipareigojimus.
  4. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo ir patirtų nuostolių atlyginimo.
  5. Pardavėjas turi teisę vienašališkai priskaičiuotą delspinigių arba/ir nuostolių sumą išskaityti iš Pirkėjui grąžintinų sumų.

**V. NENUGALIMOS JĖGOS APLINKYBĖS**

* 1. Sutarties Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
  2. Sutarties Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
  3. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VI. GINČŲ SPRENDIMO TVARKA**

* 1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
  2. Bet kokie nesutarimai ar ginčai, kylantys tarp Sutarties Šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.

**VII. KITOS SUTARTIES SĄLYGOS**

* 1. Sutartis laikoma sudaryta ir įsigalioja ją pasirašius Šalių atstovams ir galioja iki visiško abiejų Sutarties Šalių įsipareigojimų įvykdymo.
  2. Sutartis gali būti nutraukta raštišku Šalių susitarimu, taip pat Sutartyje nustatyta tvarka ir atvejais.
  3. Sutarties Šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgalinimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir vykdymui reikalingus dokumentus.
  4. Nė viena šios Sutarties Šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.
  5. Šalys įsipareigoja saugoti viena kitos Sutarties vykdymo metu gautą konfidencialią informaciją ir neatskleisti jos jokiai trečiajai šaliai be kitos šalies išankstinio raštiško sutikimo, išskyrus jei toks atskleidimas yra privalomas pagal Lietuvos Respublikos teisės aktus. Konfidencialumo reikalavimas nėra taikomas viešai skelbiamai informacijai.
  6. Šalys įsipareigoja asmens duomenis tvarkyti laikantis Reglamento 2016/679 (Bendrojo duomenų apsaugos reglamento) bei Lietuvos Respublikos Asmens duomenų teisinės apsaugos įstatymo reikalavimų. Vykdant Sutartį, kiekviena iš Šalių tvarko kitos Šalies šioje Sutartyje arba kitais būdais pateiktus tos Šalies vadovo, įgaliotų asmenų, darbuotojų, ar kitų tą šalį atstovaujančių asmenų duomenis. Pagal poreikį, tai gali būti vardas, pavardė, kontaktiniai duomenys (darbo telefono numeris, darbo elektroninis paštas, darbovietės adresas, užimamos pareigos, įgaliojimų (atstovavimo) duomenys, įskaitant atstovų asmens kodus, adresus, Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu. Vykdant teisės aktų reikalavimus, duomenys gali būti perduoti valstybės, vietos savivaldos arba teisėsaugos institucijoms, o taip pat - duomenis tvarkančiajai Šaliai paslaugas teikiantiems subjektams, tokiems, kaip bankai, buhalterines paslaugas teikiantys subjektai ar informacinių sistemų priežiūros paslaugas teikiantys subjektai ir kiti. Šie duomenys tvarkomi tik Sutarties vykdymo tikslais, laikantis Bendrojo duomenų saugumo reglamento reikalavimų ir toliau nebetvarkomi po Sutarties pasibaigimo. Kiekviena iš Šalių yra atsakinga už tinkamą asmenų, kurių duomenys bus perduodami kitai Šaliai vykdant šią Sutartį, informavimą apie tokį jų asmens duomenų tvarkymą.
  7. Šalis nevykdanti ar netinkamai vykdanti Sutarties 7.6. punkte numatytus įsipareigojimus privalo atlyginti kitai Šaliai dėl to patirtus nuostolius, įskaitant, bet neapsiribojant valstybės institucijų paskirtas baudas ir / ar kitas pinigines sankcijas.
  8. Pasikeitus Šalių adresams, banko rekvizitams, įmonės pavadinimui, įvykus PVM registracijos pasikeitimams ar pasikeitus kitiems rekvizitams, Šalys privalo per 3 (tris) kalendorines dienas nuo jų pasikeitimo momento apie tai raštu pranešti viena kitai. Informavus apie rekvizitų pasikeitimus kitą Šalį, Šalys pasirašo susitarimą dėl Sutarties pakeitimo toje dalyje, kur yra nurodyti Šalių rekvizitai. Šalis, laiku nepranešusi apie PVM registracijos pasikeitimus, atlygina kitai Šaliai dėl to patirtus nuostolius.
  9. Šios Sutarties priedai yra neatskiriamos Sutarties dalys. Sutarties pakeitimai ir papildymai galioja bei yra laikytini neatskiriama šios Sutarties dalimi, jei jie sudaryti raštiškai ir tinkamai patvirtinti Sutarties Šalių įgaliotų atstovų.
  10. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties Šaliai arba pasirašyta kvalifikuotais elektroniniais parašais vienu egzemplioriumi.
  11. Visi pranešimai pagal šią Sutartį turi būti siunčiami el. paštu Sutartyje nurodytais Šalių adresais. Pranešimai išsiųsti elektroniniu paštu iki 16.00 val., laikomi išsiųstais tą pačia dieną, išsiųsti po 16.00 val. – laikomi išsiustais kitą darbo dieną.
  12. Pirkėjas pareiškia ir garantuoja, kad vadovaujantis Lietuvos Respublikos pelno mokesčio, Lietuvos Respublikos pridėtinės vertės mokesčio ir Lietuvos Respublikos gyventojų pajamų mokesčio įstatymų nuostatomis, jis nėra laikomas asocijuotu (susijusiu) su Pardavėju.
  13. Sutarties priedai:

Priedas Nr. 1 – Metalo laužo perdavimo akto forma;

Priedas Nr. 2 – Už Sutarties vykdymą Šalių atsakingi asmenys.

Metalo laužo aukciono sąlygos laikoma neatskiriama Sutarties dalis.

**ŠALIŲ REKVIZITAI**

|  |  |
| --- | --- |
| **Pardavėjas:** | **Pirkėjas:** |
| Uždaroji akcinė bendrovė „Jonavos šilumos tinklai“ | [pavadinimas] |
| Adresas Klaipėdos g.8, 55169 Jonava | Adresas [adresas] |
| Įmonės kodas 156737189 | Įmonės kodas [..] |
| PVM mokėtojo kodas LT567371811 | PVM mokėtojo kodas [...] |
| A.s. LT40 7300 0101 2208 5573 | A.s. LT[...] |
| Swedbank AB | Banko pavadinimas [...] |
| Tel. +370 349 77 120 | Tel. [...] |
| El. paštas info@jonavosst.lt | El. paštas [...] |

Patvirtindamos tai, Sutarties Šalys, veikdamos per savo įgaliotus atstovus, pasirašo šią Sutartį:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas) (pareigos, vardas, pavardė, parašas)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **METALO LAUŽO PIRKIMO - PARDAVIMO SUTARTIES Nr. \_\_\_\_\_\_\_\_, sudarytos**  **202\_\_ m. \_\_\_\_\_\_\_\_\_\_\_\_\_ \_\_\_ d. PRIEDAS Nr. 1**  *(forma)*  **METALO LAUŽO PERDAVIMO AKTAS** | | | | | | | | | | | |
| **20 m. ………………………. d**. Nr. ………….. | | | | | | | | | | | |
| Dalyvaujant ……………………………... atstovui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir ……………………………….. atstovui | | | | | | | | | | | |
| ……………………………………………….. surašė šį aktą remiantis 20 m. …………………………... metalų laužo pirkimo – pardavimo sutartimi Nr.  ……………. | | | | | | | | | | | |
|  |  |  |  |  |  |  |  |  |  |  |  |
| Eil. Nr. | Transporto | | Važtaraščio Nr. | Metalo laužo | | Masė, kg | | | Apmokėti | | |
| markė | valstybinis Nr. | pavadinimas | kodas | Bruto | Taros (faktinė) | Neto | Metalo laužas | kodas | Masė, kg |
| 1 |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  | | |  | |  |  |  |  |  |
|  |  | …………..…………………. atstovas | | | (parašas) | |  | (vardas, pavardė) | |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  | UAB „Jonavos šilumos tinklai“ | | |  | |  |  |  |  |  |
|  |  | ……………………………. atstovas | | | (parašas) | |  | (vardas, pavardė) | |  |  |

**METALO LAUŽO PIRKIMO - PARDAVIMO SUTARTIES Nr. \_\_\_\_\_\_\_\_, sudarytos**

**202\_\_ m. \_\_\_\_\_\_\_\_\_\_\_\_\_ \_\_\_ d.**

**Priedas Nr. 2**

**UŽ SUTARTIES VYKDYMĄ ATSAKINGŲ DARBUOTOJŲ SĄRAŠAS**

|  |  |
| --- | --- |
| **Pareigos, vardas, pavardė** | **Kontaktai (tel., el.p.)** |
|  |  |
|  |  |

**ŠALIŲ REKVIZITAI**

|  |  |
| --- | --- |
| **Pardavėjas:** | **Pirkėjas:** |

|  |  |
| --- | --- |
| Uždaroji akcinė bendrovė „Jonavos šilumos tinklai“ | [pavadinimas] |
| Adresas Klaipėdos g.8, 55169 Jonava | Adresas [adresas] |
| Įmonės kodas 156737189 | Įmonės kodas [..] |
| PVM mokėtojo kodas LT567371811 | PVM mokėtojo kodas [...] |
| A.s. LT40 7300 0101 2208 5573 | A.s. LT[...] |
| Swedbank AB | Banko pavadinimas [...] |
| Tel. +370 349 77 120 | Tel. [...] |
| El. paštas info@jonavosst.lt | El. paštas [...] |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas) (pareigos, vardas, pavardė, parašas)